
Anteo (Ĉinio) 





hieraŭ nokte kulo oreldiris al mi 

ke aŭtune pomo ekrikoltas falon. 

morto ne estas rajto ekskluziva de bolidoj. 
folioj dediĉas sian sangon 

por ke arboj gravediĝu. 

budho garantias per sia vortaro: 

ŝtonoj simfonion el la vivo kaj la morto 
kapablas kompreni pli bone ol homoj. 
ĝemado de la inoj kaj plorado de la beboj 
estas plezuroj de atomoj. 

la fajrego portas vivon al la plantoj. 

en dezertoj la skorpioj 

nutras serpentojn venene. 


kamelioj retenas ternemon 


timante ĝeni la geiĝon de la kulo kaj la luno. 


la sparko frosta akvigos la nigron. 


Jen premio de mortinto al vivanto. 





ombroj atendas la arbaron jam perditan. 
la tempo naĝas en la akvo. 


birdo estas fluganta boato. 


SN al Tomas Ttenstromet 


lonobelpremuto pri Keraturo en2OU 


niaj kapoj estis formanĝitaj de fiŝaro; 
la svatantino restas muta. 

verdo el domo fuĝis. 

en la fendo kreskas haroj firmaj. 

ni atendas 

ke la urbo fariĝu kamparo. 

tie en la nokto kun la suno 

kapoj revenos sur niajn ŝultrojn. 
certe anstataŭis 1lin planedoj sterilaj. 
spite al ŝtalbetono, 


la trunkoj prosperas en la ventro 





Josip Pleadin (Kroatio) 





Amike bierumis en munkena trinkejo 
studento el Tokio kaj ulo el Vaŝington”. 
Inter glutoj el kruĉoj ektondris en la ejo 


rakonto de l' studento kiel bru” de kanon”; 


“Mia avo Hikami falis sur Okinavo 
dum lasta banzai“ hurle reeĥis en la valo. 
La tuta rot' lavangis kun elingitaj glavoj - 


Lia brusto striita per dumduma rafalo.” 

Preskaŭ morte ebria dentklakis usonano: 
“Falis sur Okinavo ankaŭ mia avo John, 
en Japana atako, tranĉita per katano“, 


por nacia fiero, por honoro de Uson”.” 


Ĉetable eksilentis en munkena trinkejo 
la fiera studento kaj juna Vaŝingtonan'. 
Tra rakontoj sensencaj vIVIĝIs en la ejo 
du mortoj okinavaj en kirlo de uragan'. 
“ banzai - japana atakkrio, hurao 


“X katano - tradicia japana glavo 


Mikaelo Bronsxtejn (Rusio) 


Montrante la familan 
albumon al la gasto-oficito 


Ĉu vin kaptas ia tristo tenera, 





ne, ne amo, — estas 1o alia, 
kiam montras vi ĉe lampo vespera 


flavajn fotojn en album' familia? 


Min ja jes. Jen mia avo — sen mon”, do 
idojn tamen produktinta kun fajno: 
sep gefiloj liaj venis en mondon! 


.. Ĉiuj sep suferis en militfajro. 


La avinjo — jen, grizhara, en lito... 
Jam malsana, jes, okdekjarulino. 
En Taŝkent” ŝi restis dum la milito 


por priplori kaj atendi. Ĝis fino. 


Tiu estas la plej aĝa onklino, 
kiel panjo — belvizaĝa kaj svelta... 
La unuan trovis ŝin la mortfino 


En fornego de l' horora Oswiecim. 


Jen aliaj tri — tre ĉarmaj, endance... 
Dum bombado teren falis, vunditaj. 
Inter ili — mia panjo. Bonŝance 


nur brultuŝis ilin fajroj militaj. 

Plej bonŝance ja por mia patrino, 
ĉar hazarde, inter sanga homkaĉo 
la knabinojn trenis for, al ravino, 


brulvundita viro, jen, do — la paĉjo. 


Tiu dando? Jes, la onkl”. Ne en banko. 
Li spertiĝis pri labor” kun juveloj... 
Sed forbrulis batalante, en tanko, 


dum kolegoj zorgis pri siaj feloj. 


Honorigon lian por batalardo, 
por glorago, heroaĵo kulmina, - 
la ordenon de la Ruĝa Standardo 


prenis panjo nur en la sesdek kvina. 


Jen alia - fortegul”, kiel bovo! 
Forĝis feron li, hufumis ĉevalojn... 
perdis brakon apud fora Harkovo, 


sed ricevis (vidu jen!) du medalojn. 


Jen la lasta — prudentulo diketa, 
kolonelo, ĝisirinta Berlinon, 
eksigita pro l' ordono hebeta 


postmilite. Kaj pafinta la sinon. 


Ruĝa sun” subiras nuben kun vento — 
morgaŭ, eble, ne tre bonos vetero... 
Mi, naskita post kaj dank” al la Venko, 


kvazaŭ vidis la militon en vero. 


Mi malamas ĝin... Ja multaj la saman 
sorton havis, ankaŭ la familion... 
Jes, vi estas militisto, kaj tamen - 


ĉu VI volas ke mi ŝatu militon? 





Roseha (Francujo) 





al amikino mia - el Moroko - 


Varmega menta teo, 
La kukoj parfumitaj 
De cinamo, 

La koloritaj glasoj, 

La pleto el ruĝa kupro, 


C10 estas memorinda. 


Sub ombro de oranĝarboj 
Tiel freŝa, 
Ni somere trinkis teon 


Kun Iza. 


Iza havis belecon 
De la filinoj de suno. 
Hararo ŝia balzamis 


Jasmenon. 


Ni estis senzorgaj 
Junulinoj tiutempe. 
Senfine ni babilis 


Pri niaj aminduloj... 


Kiam ĝoje ni rakontis 
Pri iliaj mallertaĵoj, 
Elŝprucis kiel Kaskado 
Neretenabla ridado 

De Iza ! 


Tiam ĉiuj ridis kune 
Gis kiam ni ne plu povis 


Spiri ! 


Antaŭlonge tiu okasis.... 
Nostalgie mi memoras 
Pri miaj amikinoj, 
Oranĝarboj tiel freŝaj 
Somere sub la Maroka 


Ĉielo... 

Neniam tiun ridadon 


De Iza mi forgesos ! 





Cezar (GermanuJo) 


ŭi Kia KIĜO! 


Strangulo sata pri la viv', 
pri ĉiu vanto kaj lasciv', 
decidis fini tiun dramon, 


sed jen li trafis fortan damon. 


S1 tiun de la ag' detenas, 
unue monon lian prenas. 
Li mortu nur je l' sekva tag', 


kvankam la vivo estas plag'. 


"Mi sekvos vin al la ĉielo", 
ŝ1 flutis kun tre klara celo. 
Li sin mortigis pro feliĉo. 


Ŝ1 diris nur: "Ha, kia kiĉo!" 


Nazarĉ Laroca (Brazilo) 


Floroj 


Se vi volas spiri 
L” odoron de Dr, 


Se la Di-koloron 





Volas vidi vi, 


Rigardu la florojn! 
Eroj de l“ Di-kor, 
Ili poem'lumas, 


La mondon parfumas, 


= Eo 


Kiel am-trezor'! ... 








Mi sentas tremon sub miaj piedoj, 


Pro kiu ĉesos la senmova kvieto. 
Ekstremaj fortoj ekvibras en la mondlimoj! 


Susur” severa defluas de la Tera sino... 


Surgrimpu ŝtupojn de l' montoj! — Mi pensas 
sursojle: 

Mi aŭdis paŝon silentan survoje... 

Ĉu l” lasta estis ĝi? — Ĉu estis l” unua? 


Aŭ simple sentis mi falsan impreson bruan? 


Mireg' en l' okulojn! — Jen ekas malbonaj 
malkaŝoj: 

La firmaj bazoj malhavis pluan konvinkon! 

Ŝanĝiĝ” okazis kaj kaŭzis la timon, 


Ke, super ĉio, ekestiĝos novaĵoj. 


Jen ostoj de mortuloj el kavaj tomboj 
Kaj korpoj de dronintoj el maraj ondoj! 
Jen voĉoj de fantomoj el bravaj tondroj 


Kaj bildoj teruregaj el lastaj sonĝoj! 


Jen vivo foriranta el multaj mondanoj: 

La akvoj nigraruĝaj el ŝtonaj fontanoj. 

Jen veroj alligitaj al pezega ankro: 

Homaro sin dronigis en la propra sango. 
nammo: 

ko 

u Ww 


«i» 

KRESKADO SEN FINO 


4,5 mil milionoj: 4 kaj duono... 
Altmaraj akvoj silentiĝu en la golfo, 
L” unua vorto rerenkontu sian sonon 


Kaj vivofluo renversiĝu en la ovon. 


Veki$' aliru pli profunde al la sonĝo, 
Ĉar suno sin senkolorigas, malefikas. 
7-miliarda kapovic' en tiu ĉi domo 


Al la kolonoj malfirmecon plu ekigas. 


Blazio VAHA (Hungarujo) 





Kiam oni dancas salson, 
ne kontrolas sian pulson - 


jen erar'... 


Tamen bonaj kuracistoj 
atentigas, ho dancistoj, 


1ĝu nun - korpogardistoj! 


Aŭ horar' 

via marku la minutojn 
kiam salsu vi sekundojn, 
sen danĝero de katar', 
poste vI prefere naĝu, 
kaj infanojn instruadu, 


tre atendas vin taskar' 


—“ristigonta, ĝojigonta 


Leieladonna (Meksiko) 


Duba Kaj konkludiga 


La foresto estas kiel la distanco... 





la tempo estos kiu determinos 
se du animoj kunigas sin aŭ apartigas sin 
perturbi sian amon aŭ disolvu ĝin 


en la malpleno el la tempo kaj la spaco. 


=ll»2— 


Kaj okazas du aĵojn diferencajn 

memoroj kaj forgesoj senkompataj 

amantoj klamas aŭ strangoj silentaj 

memoroj flamiĝemaj aŭ abomenataj 

por tiuj kuraĝaj aŭ falsaj. 

La suno instigas iujn kaj nuligas aliulojn 

por renovigi votojn aŭ subteni rutinojn 

en dolĉaj printempoj aŭ vintroj frostaj 

kiam la suno ekscitas sin aŭ malpliigas sin 

Estas la kutimo, kelkaj fojoj la rutino 

la timo aŭ la valoro al la riproĉo 

kaŭze de singardo, prudento, kara kaj 
senhonto 

ĉar el ĉio, nenio, kaj egala 

V1 Iras ĉe nenio, ĉio, kaj diferenca 

se estas la kazo esti kuraĝa. 

Kaj dum la tagoj paŝas... 

noktoj fridaj kaj brulantaj, 

aŭroroj tepidaj kaj sekaj, 

kusenoj kaj littukoj agresaj. 

Kaj jam malfrua la tago sidigas vin 

via menso kuras vigla, vi ripozas 

karesante sonĝojn kaj memorojn 

pigreme en forlasiteco 


en iu angulo, via preferata...sola. 


Marcus Vinicius 


Fidelsoneto 


Al mia am', unue, nepr-atentos 
kun vera zorgo mi, ĉiam, kaj multe, 
ke eĉ antaŭ la plejbono, ekzulte, 


ĝin mia pens', pli, kiom sin identos. 


Ĝin mi tuthorvivos, kaj elokventos 
ĝis verse ĝin diskanti kvazaŭkulte, 
liberridos mi, mi ploros singulte 


laŭdece se ĝi tristos aŭ kontentos. 


Tiel, kiam posttempe min postvenos 
nu mort', angor' ja de ĉiu vivanto, 


aŭ sol”, finfine fin' de ĉiu amo, 

Al vi mi povu diri (kun galanto!) 

ke spite al nesenmortec', ĉar flamo, 

am' tamen sen lim' estu ĝis forsvenos. 

“Marcus Vinicius da Cruz e Mello Moraes, 
Rio-de-Ĵanejro (RJ) okt 19-an 1913 — jul 
9-an 19580. Brazila diplomato, poeto, teatra 
verkisto, elstara komponisto de nacia 
kanzonaro. 


esperantigis 


Ŭel (Brazilo) 


Trilussa (1873-1950) 





Apenaŭ eniris en virgan arbaron 


la profesoro de filozofio, 
ĈIUJ simioj descendis el arboj 


kun intenco forpeli lin el tie. 


Sed la hom' diris: Nu, kion mi faru, 
resti filozofo ne havas sencon 
en ĉi socio plena da kaptiloj, 


kie la agado trompas la menson. 


Hodiaŭ, valoraj estas nur muskoloj : 
La racio gajnigas eĉ ne groŝon... 

Pli bonas la simioj ! — 

Kaj povra filozofo 


Surgrimpis la palmon de kokosoj. 


esperantigis 
Helena Tylipska 
(Italujo) 

Sandor Petoofi (1823-1849) 





Vi amas printempon sincere, 


kaj mi amas aŭtunon pie. 
Aŭtun' similas al mi vere, 


printempo al vi tamen plie. 


Sur viaj ruĝaj vangoj pacaj 
estas printempa roz-gracilo. 
Dum miaj rigardoj tre lacaj 


palas en aŭtuna sunbrilo. 


Se mi antaŭen paŝon faras, 
kun ankoraŭ plia paŝdono, 
tiam mi ĉe la pordo staras 


de malvarma vintra sezono. 


Se mi je paŝ' retro-moviĝas, 
kaj vi antaŭen je paŝero; 
Ah, tiam ni ambaŭ troviĝas 
en bela kaj varma somero. 


esD-IgIS 







Eĉino (Ĉinio) 


| 
; 2011-10-10 


Jules SUPERVIELLE 


Vi afablu al 


Vi afablu al poeto! 





Ĉar li estas milda besto, 
koron, cerbon al ni pruntas, 
Niajn plagojn li proprigas, 
Igas sin nia ĝemelo. 

En dezertoj de l' a-vortoj 
Iras li antaŭ profetoj 

Sur sia sufer-kamelo. 


Li honestul' vizitadas 

Mizeron kaj por ni bonas 
Oferante, bona bruto, 
S1an korpon al vulturo; 
Kondukas al klarverkaĵojn 
Niajn palajn eksvagaĵojn 
Al li donu festdonacon : 
Interpretistan kaskedon ! 
elfrancigis 
Roland Platteau 
(Francujo) 











Ĉineske 


Stafetado de ĉinesko Litingyan”~ 





Vejdo (Ĉinio) 


FUNEDre pri mia kuzino 


fulme malaperis 





mia kara kuzin' 
forportite de kancer' 
laŭ malbona destin' 
spite al via 


barakto de obstin” 


Via serena rid” 

vere kortuŝas min 
plue en ontaj tagoj 
nek rev” nek halucin' 
ni vivas kune 


certe daŭre sen fin” 


-2 

Cindy Mckee (Usono) 


VIMOntas familio 


Trankvilaj esprimoj: 





al morto, scia klin', 
al vivo vi rektiĝas. 
Ŝi vivas en la sin', 
en la sin' de vi, 


familio sen fin'. 


Kurbiĝoj de fingroj 
ekde la origin'. 

Miloj da mildaj fingroj 
super la granda sin'. 
Portita en Vi, 


familio sen fin'. 


Vejdo (Ĉinio) 


GIavas vivi 


ha, vi vere pravas 
sur la morta ruin” 
vivantoj devas vIVI 
kun persista obstin” 


Ŝi jam troviĝas 


penseo 


La celo kaj memoro 
estu niaj destin' 
kaj muldilo de 


nia fina difin'. 


Nuna suno estas 

la nura ilumin'. 

Nia vivo estas nun. 
Pli simple ol doktrin': 
en nia nuno 


estas neniu fin'. 


Vejdo (Ĉinio) 


VIVO delas 


nuna vivo belas 
pro alloga fascin”: 
fervora amuziĝo 
al komforto inklin' 
ĝua manĝado 


flirtado kun fraŭlin” 


sed plej gravas tio: 
ĉasadi kun obstin” 
la deziratan celon 
strebi sen halucin' 
agi reale 


fari paŝojn sen fin' 


profunde en la sin' “Litingyan (hirundo ĉe kiosko): ĉina fiksforma 


poemo el du strofoj kun po 6 versoj de 66, 76, 


lerni kaj labori 56 


silaboj, laŭ rimaranĝo  xa,xa,xa 


estas VIVIga vin' (x=senrima) 


ni ja daŭre klopodu 
al celo ĝis viv-fin' 
se vivante plu 


ni agu kun sangvin' 


Cindy Mckee (Usono) 


La vivo nun 


Pri la nuna tago 


estu sana fascin'. 


= 


Tri pecoj de ĉinesko Tiaoxiaoling“ 


Guozhu (Ĉinio) 


Al Vejda 


(2011-10-22) 
Vejda, Vejda, 
sub la stelo verda. 


Gratula ĝojveko, 

feliĉa substreko. 
Kore, kore, 


naskiĝtag-memore! 


Vejdo (Ĉinio) 


Dankon 


al vi, al vi 

dankon kun mia pi' 
pro Via omaĝo 

al la viv-vojaĝo 
ĝoja, ĝoja 

kun klopod” survoja. 


Cindy Mckee (Usono) 


Iranskultura aganto 


Kara, kara 

Vejdo temerara, 

agas verdefide 

edife, edife 

ĉinaĵoj specife. 
“Tiaoxiaoling (flirta kanto): ĉina fiksforma 
poemo el ses versoj de 4, 6; 6, 6; 4, 6 silaboj, 
laŭ rimaranĝo de aa,bb,cc. La 4-silabaj versoj 
konsistas el du ripetaj vortoj. Kaj la unua 
vorto de la kvina verso devas esti el 
palindrome aŭ metateze ordigitaj silaboj de la 
lasta vorto de la kvara verso. ekz. rimi-miri; 


mora-arom; NOMO-MmMONO; FOSO-SOFO. 


Vejdo (Ĉinio) 


Memportreto 


okaze de mia naskiĝtago 2011 
—laŭ ĉineska skemo Manjianghong“ 
kun fervoro 
arda kaj 
multa peno 
kultivas 


mi kampule 


penseo 


sur tereno 
esperantuja verda 
asidue sen ĝeno 
nek pento 

por rikolto kun 


Svit-pleno 


humora 

sereno 

kaj gaja 

mieno 

bone sanigas 

min sen spleno 

mi verkas diligente 

kun ĉineska kompreno 

por paŝi 

al la parnasa 

festeno 
“Manjianghong (rivero plenruĝa): ĉina 
fiksforma poemo el du strofoj kun po 11 versoj 
de 434,344,77,353 / 33,33,54,77,353 silaboj 
respektive, laŭ rimaranĝo xxa, xxa, xa, xxa / 


xa,xa,xa,xa,xxa (x = senrima) 





Eĉino (Ĉinio) 


lUbIko Banka su Varda ĝi 


—laŭ ĉinesko Shuidiaogetou“ 
(2011-10-22) 


Ora aŭtuno./ Vento facila. 





ili 


Flirtas verda flago/ kun stelo brila. 
Venas Jubileo/ de esperantistec'/ ĉarme berila. 


Por nia kara/ Eĉin' humila. 


okazas/ kunsido/ babila/ 


en etoso/ familie simila. 

Laŭdas la vers-paro/ kvindek-kvin-silaba/ tipe 
ĉin-stila./ 
EES kronas/ per kant' jubila. 





“Shuidiaogetou (preludo de akva melodio): 
ĉina fiksforma poemo el du strofoj kun 9 kaj 
10 versoj respektive de 55, 65, 665, 55/333, 47, 
665, 55 silaboj laŭ rimaranĝo de xa, xa, xxa, 


xa / xxa, xa, xxa, xa (x = senrima) 


Maupassant (1850-1893) 


ĈI. FLNO 


La majoro, prusa komandanto, grafo de 





Farlsberg, elfinis legi siajn poŝtaĵojn, kun la 
dorso funde de granda brakseĝo el tegaĵo, kaj 
liaj botvestitaj piedoj sur la eleganta marmoro 
de la kameno, kie liaj spronoj, Jam de tri 
monatoj li okupis la kastelon de Urbuo, fosis 
du profundajn truojn, kiujn ĉiutage li iom 
pliprofundigis. 

Kafotaso fumis sur unupieda tableto el 
lignomozaiko makulita per la likvoroj, 
brulvundita per la cigaroj, entranĉita per la 
tranĉileto de la konkeranta oficiro, kiu iafoje, 
ĉesante pintigi krajonon, strekis sur la beleta 
meblo ciferojn aŭ desegnojn, laŭ la fantazio de 
lia kaprica revo. 

Kiam li finlegis siajn leterojn kaj 
preterlegis la germanajn ĵurnalojn, kiujn lia 


militista leterportisto ĵus alportis al li, la 


penseo 


oficiro stariĝis, kaj ĵetinte en la kamenon tri aŭ 
kvar pecegojn el verda ligno, ĉar tiuj sinjoroj 
hakfaligis, iom post 10m, la arbojn de la parko 
por varmiĝi, li alproksimiĝis al la fenestro. 

Abunde pluvis, normanda pluvo, kiun oni 
dirus ĵetita per furioza mano, oblikva pluvo, 
densa kiel kurteno, kiu formis specon de muro 
kun = oblikvaj strioj, morda pluvo, 
surŝpruciganta, kiu dronis ĉion, vera pluvo de 
la ĉirkaŭaĵoj de Rueno, la plej grava pluvejo 
de Francio. 

La oficiro longe rigardis la 1nunditajn 
herbobedojn, kaj tien for, la Svelitan rivereton 
Andelle kiu superbordiĝis ; kaj li tamburinis 
kontraŭ la vitro Rejnan valson, kiam bruo 
turnigis lin : estis lia adjunkto, la barono de 
Kelveigstemm, kies rango samvaloris kiel 
kapitano. 

La majoro estis giganta, kun larĝaj Sultroj, 
longa barbo ventumilforme, kiu formis 
tavolon, ornamis lian bruston ; kaj lia tuta 
solena granda persono estigis la ideon de 
milita pavo, pavo “kiu surhavus sian 
malfalditan voston ĉe sia mentono. Li havis 
bluajn, malvarmajn kaj mildajn okulojn, unu 
vangon fenditan per sabrofrapo dum la Aŭstria 
milito ; kaj oni diris lin, tiel brava homo kiel 
brava oficiro. 

La kapitano, malgranda ruĝvizaĝulo kun 
dika ventro, forte streĉpremita en sia uniformo, 
havis densan vanghararon preskaŭ razitan, 
kies fajraj haroj kredigus, kiam ili troviĝis sub 
certaj rebriloj, ke lia vizaĝo estus frotita per 
fosforo. Du perditaj dentoj dum diboĉa nokto, 
kies li ne memoris ekzakte kiamaniere, 
kraĉigis al li nebulajn parolojn, kiujn oni ne 
aŭdis ĉiam ; kaj la supro de lia kranio nur estis 
kalva, tonsurita kiel monaĥo, kun harbando el 
malgrandaj, frizaj, orkoloraj kaj brilaj haroj, 
ĉirkaŭ tiu rondo de nuda karno. 

La majoro manpremis lin, kaj trinkis per 
unu gluto sian kaftason (la sesan de post la 
mateno), aŭskultante la raporton de sia subulo 


pri la okazintaj incidentoj en la servo ; poste 


== 

ambaŭ alproksimiĝis al la fenestro deklarante, 

ke ne estis gaje. La majoro, edziĝanta kaj 
trankvila viro, akomodiĝis al ĉio ; sed la 
kapitano-barono, ĝisosta diboĉulo, kutimanta 
de la drinkejaĉoj, furioza jupĉasisto, koleris 
pro esti enfermata, jam de tri monatoj, en la 
deviga ĉasteco de tiu izolata posteno. 

Ĉar oni gratis ĉe la pordo, la majoro kriis 
ke oni malfermu, kaj ulo, unu el iliaj 
aŭtomato-soldatoj, aperis en la aperturon, 
komprenigante nur per sia ĉeesto, ke la 
meztagmanĝo estis preta. 

En la manĝejo ili retrovis la tri oficirojn 
de malpli alta rango : unu leŭtenanto Oto de 
Grossling ; du sub-leŭtenantoj, Frederiko 
Scheunaubourg kaj la markizo Vilhelmo de 
Erik, 1u tute malgranda blondharulo, fiera kaj 
brutala kun la soldatoj, malmolkora rilate al la 
venkitoj, kaj violenta kiel pafarmilo. 

De post lia enveno Francion, liaj 
kamaradoj nomis lin nur F-ino Hifi. Tiu 
kromnomo devenis el lia koketa aspekto, lia 
maldika talio, kiun oni dirus subtenita per 
korseto, lia pala vizaĝo kie lia barblano 
apenaŭ aperis, kaj ankaŭ pro la kutimo, kiun li 
prenis, por esprimi sian suverenan malestimon 
rilate al la uloj kaj la aĵoj, ĉiumomente uzi la 
francan dirmanieron — fi, fi al vi, kiun li 
prononcis kun leĝera siblado. 

La manĝejo de la kastelo de Urbuo estis 
longa kaj reĝa ĉambro, kies glacoj el malnova 
kristalo, stelitaj per kugloj, kaj altaj Flandraj 
murtapiŝoj, fuŝtranĉitaj per sabrofrapoj, kaj 
pendantaj kelkloke, elmontris la okupojn de 
F-ino Fifi dum liaj nenifarohoroj. 

Sur la muroj, estis tri familiaj portretoj : 
militisto vestita per fero, kardinalo kaj 
prezidento, kiuj fumis longajn pipojn el 
porcelano, dum en ŝia maloriĝinta kadro pro la 
nobela brusto 


Jaroj, sinjorino o kun la 


kunpremita, arogante vidigis kolosajn 
lipharojn faritajn per karbo. 
Kaj la meztagmanĝo de la oficiroj fluis 


preskaŭ silente en tiu stumpigita ĉambro, 

mallumiĝanta pro la pluvo, malgajiga pro ĝia 
venkita aspekto, kaj kies maljuna pargeto el 
kverko fariĝis malpurega kiel planko de 
drinkejo. 

Je la tabakohoro, kiam 1l1 komencis trinki, 
finiĝinte manĝi, kiel ĉiutage ili ekparolis pri 
sia enuo. La boteloj da konjako kaj likvoroj 
pasis de iu al alia ; kaj ĉiuj, dorsfalintaj sur 
siaj seĝoj, trinkis per malgrandaj ripetataj 
glutoj, konservante ĉe la lipkomisuro la 
longan kurban tubon, kiun finis la ovo el 
fajenco, ĉiam kolorŝmirita kiel por logi 
Hotentotojn. Tuj kiam ilia glaso estis malplena, 
ili plenigis ĝin per gesto de rezignacianta 
laceco. Sed ĉiumomente F-ino Fifi rompis la 
sian, kaj senprokraste soldato prezentis al li 
alian. 

Nebulo de akra fumo dronigis ilin, kaj ili 
SaJn1s 


enprofundiĝi -en malgajan kaj 


maldiligentan ebriecon, en tiun mornan 
ebriiĝadon de uloj, kiuj nenion havas por fari. 
Sed, subite, la barono restariĝis. Ribelo 
skuis lin ; li sakris : « Pro Dio, tio ne povas 
daŭrigi, fine necesas INVenti lOn. » 
Kune la leŭtenanto Oto kaj la 
Frederiko, du 


eminente naturdotitaj de germanaj ĤfiZionomioj, 


sub-leŭtenanto Germanoj 
pezaj kaj gravaj, respondis : 

« Kion, mia kapitano ? » 

Li pripensis dum momenteto, kaj 
reparolis : « Kion ? Nu, nececas aranĝi feston, 
kompreneble se la majoro konsentas pri tio. » 

La majoro malprenis sian pipon : « Kian 
feston, kapitano ? » 

La barono alproksimiĝis : « Mi zorgis pri 
ĉio, mia komandanto. Mi sendos al Rueno La 
Devon, kiu alkondukos al ni sinjorinojn ; mi 
scias kie trovi ilin. Ĉi tie, oni pretigos 
vespermanĝon ; cetere nenio mankas, kaj 
almenaŭ ni pasigos agrablan vesperon. » 

La grafo de PFarlsberg ridetante 
ŝultrolevis : « Vi frenezas, mia amiko. » 

Sed ĉiuj oficiroj stariĝis, ĉirkaŭis sian 


ĉefon, petegis lin : 

- « Ne kontraŭstaru la kapitanon, mia 
komandanto, ĉi tie estas tiom malgaje. » 

Fine, la majoro cedis : « Ja ! » li diris ; 
kaj tuj la barono alvokigis La Devon. Li estis 
maljuna suboficiro, kiun neniam oni vidis ridi, 
sed kiu fanatike plenumis ĉiujn ordonojn de 
siaj ĉefoj, kiaj ajn tiuj ĈI estu. 

Staranta, kun la vizaĝo senpasia, li ricevis 
la baronajn instrukciojn ; poste li eliris ; kaj 
kvin minutoj pli poste, granda veturilo de la 
milita trajno, kovrita per muelista Ŝŝirmtukego 
volbe starigita, galope forkuris, tirata per kvar 
ĉevaloj, sub la persistega pluvo. 

Tuj tremeto de revigliĝo ŝajnis trapasis la 
mensojn ; la maldiligentaj pozoj restariĝis, la 
vizaĝoj animiĝis, kaj oni ekbabilis. 

Kvankam la pluvego daŭrigis ĉiam same 
furioze, la majoro asertis, ke jam taglumiĝis ; 
kaj la leŭtenanto Oto konvinke anoncis, ke la 
ĉielo tuj heliĝos. F-ino Fifi mem ekscitiĝis, li 
senĉese moviĝis, leviĝis, residiĝis. Lia hela 
kaj malmilda okulo serĉis 10n por rompi. 
Subite, fikse rigardante la sinjorinon kun 
lpharoj, la juna blondulo elingigis sian 
revolveron. « Vi ne vidos tion », li diris ; kaj 
ne forlasante sian sidilon, li celumis. Du 
kugloj sinsekve krevis la du okulojn de la 
portreto. Poste li ekkriis : « Ni faru la minon ! 
» Kaj tuj la konversacioj interrompiĝis, kiel se 
nova kaj potenca intereso ekkaptis ĉiujn. 

La mino estis lia invento, lia maniero por 
detrui, lia preferata amuzaĵo. 

Forlasinte sian kastelon, la laŭleĝa 
proprietulo, la grafo Ferdinando Amuo de 
Urbuo, ne havis tempon por ion kunporti, kaj 
1on kaŝi, krom la arĝentaĵaro, kiu estis enfosita 
en truo de muro. Nu, ĉar li estis tre riĉa kaj 
grandioza, lia granda salono, kies pordo 
rigardis al la manĝoĉambro, elmontris antaŭ la 
hasta fuĝo de la hejmestro, la aspekton de 
muzea galerio. 

Sur la muregoj pendis altaprezaj pentraĵoj, 
desegnaĵoj kaj akvareloj, dum sur la mebloj, la 


bretoj, kaj en la elegantaj montraj vitroŝrankoj, 

mil bagatelaĵoj, porcelanvazoj, statuetoj, 
figuretoj el Saksio kaj statuetoj el Ĉinio, 
malnovaj eburobjektoj kaj vitroj el Venecio, 
garnis la vastan salonegon de ilia stranga kaj 
multvalora amaso. 

Restis malmulte da ili nun. Ne, ĉar oni 
rabis ilin, la majoro grafo de Farlsberg tute ne 
permesus tion ; sed F-ino Fifi, de tempo al 
tempo, faris la minon ; kaj ĉiuj oficiroj, ĉitage, 
vere amuziĝis dum kvin minutoj. 

La malgranda markizo iris en la 
salonegon serĉi tion, kio necesis al li. Li 
realportis unu tute beletan tekruĉon el Ĉinio 
de la familio Rozo, kiun li plenigis per pulvo, 
kaj per la elfluilo, li delikate penetrigis longan 
tindropecon, ekbruligis ĝin, kaj kuris reporti 
tiun  eksplodsistemon en la najbaran 
ĉambregon. 

Poste li rapidege revenis, kaj fermis la 
pordon. Ĉiuj Germanoj atendis, starantaj, kun 
ridetanta vizaĝo de infana scivolo ; kaj, tuj 
post kiam la eksplodo skuls la kastelon, 1li sin 
pelis kune. 

F-ino Hifi eniris la unua, delire aplaŭdis 
antaŭ Venero el bakita argilo kies kapo fine 
eksaltis 4; kaj ĉiu plukis porcelanajn 
fragmentojn, miris pro la strangaj dentadoj de 
la splitoj, ekzamenis la novajn damaĝojn, 
kontestis iujn detruojn kiel faritajn per la 
antaŭa eksplodo ; kaj kun patra mieno la 
majoro rigardis la vastan salonon malordigitan 
per tiu Nerona mitralado, kaj sabloŝutitan de 
disrompitaĵoj el artobjektoj. Li eliris la unua, 
deklarante senafektece : « Ĉifoje, tio bone 
sukcesis. » 

Sed tia fumotrombo eniris en la 
manĝoĉambron, miksante al la tabakofumo, ke 
oni ne plu povis spiri. La komandanto 
malfermis la fenestron, kaj ĉiuj oficiroj, 
reveninte por trinki lastan konjakoglason, 
alproksimiĝis al ĝi. 

La malseka aero enŝoviĝis en la ĉambron, 
alportante specon da akvopolvo kiu pudris la 


barbojn, kaj inundan odoron. Ili rigardis la 

grandajn arbojn premegitajn per la pluvado, la 
larĝan valon nebuligitan per tiu elfluo de 
malaltaj kaj malhelaj 


nuboj, kaj tute 


malproksime la preĝejan sonorilturon 
starigitan kiel grizan pinton en la fortega 
pluvo. 

De post ilia alvenado, ĝi ne plu sonis. 


Cetere estis la nura rezisto, kiun la invadantoj 


renkontis en la ĉirkaŭaĵoj tiu de la 
sonorilturo. La parokestro € tute ne 
malkonsentis akcepti kaj nutri prusajn 


soldatojn ; li eĉ plurfoje konsentis trinki 
botelon da biero aŭ bordoza vino kun la 
malamika komandanto, kiu ofte uzis lin kiel 
bonvola peranto ; sed ne endis peti al li unu 
solan tintadon de sia sonorilo ; li plivole lasus 
sin mortpafi. Tio estis la propra maniero 
protesti kontraŭ la invado, paca protesto, 
silenta protesto, la sola, li diris, kiu taŭgas al 
pastro, mildecemulo kaj ne sangemulo ; kaj 
ĉiuj, je dek leŭgoj ĉirkaŭe, laŭdis la fermecon, 
la heroecon de la preĝisto Avenokanto, kiu 
kuraĝis evidentigi la publikan funebron, 
proklami ĝin, per la obstina muteco de sia 
preĝejo. 

La tuta vilaĝo, entuziasmigita pro tiu 
rezisto, estis preta subteni ĝis fine sian 
pastoron, spiti ĉion, konsiderante tiun 
nevortigitan proteston kiel la defendon de la 
nacia honoro. Ŝajnis al la gekamparanoj, ke 
tiamaniere 1l1 pli bone meritis je la patrio ol 
Belfort [pron. : Belfor] kaj Strasburgo, ke ili 
ekvivalente ekzemplis, ke la nomo de la 
vilaĝeto fariĝus eterne fama ; kaj krom tio, ili 
rifuzis nenion al la Prusaj venkantoj. 

La komandanto kaj siaj oficiroj ridis kune 
pri tiu sendanĝera kuraĝo ; kaj ĉar la tuta 
lando montriĝis komplezema kaj fleksebla 
koncerne ilin, ili volonte toleris ĝian mutan 
patriotismon. 

Nur la malgranda markizo Vilhemo estus 
volinta postuli, ke la sonorilo tintegu. Li 
furiozis pro la politika degno de sia superulo 


rilate al la pastro ; kaj ĉiutage li petegis la 

komandanton, ke tiu ĉi lasu lin sonigi « 
Tin-tin-tin ! », unufoje, unu solnura fojo, nur 
por iom ridi. Kaj li petis tion kun katinaj 
gracioj, inaj kaĵoloj, voĉomildecoj de 
frenezigata amorantino de envio ; sed la 
majoro tute ne cedis, kaj F-ino Fifi, por 
konsoli sin, faris la minon en la kastelo de 
Urbuo. 

La kvin uloj restis tie, grupe, dum kelkaj 
minutoj, enspirante la malsekecon. La 
leŭtenanto Frederiko, fine prononcis eligante 
pastecan ridon : « Ja bere, la betero ne estos 
bela dum la promenado de tiuj fraŭlinoj. » 

Post tio, oni disiĝis, Ĉiu Irante al sia servo, 
kaj la kapitano estis tre okupata pro la 
preparoj de la vespermanĝo. 

Kiam denove ili retroviĝis ĉe la noktiĝo, 
vidiĝante reciproke koketaj kaj brilaj, 
pomaditaj kaj parfumitaj, tute freŝaj, kiel dum 
la tagoj de grandaj revuoj, ili ekridis. La haroj 
de la komandanto ŝajnis malpli grizaj ol la 
mateno ; kaj la kapitano razis sin, konservante 
nur siajn lipharojn, kiuj metis flamon sub lia 
nazo. (daŭrigota) 

